Diari Oficial de la Generalitat Valenciana


Sumari del DOGV 3889, del 30-11-2000 (2000/9527)

ORDRE de 14 de novembre de 2000, de la Conselleria de Benestar Social, per la qual es modifica l'apartat 1 de la base sisena de l'Ordre de 14 d'agost de 2000 (DOGV núm. 3.823, de 28.08.2000), de la Conselleria de Benestar Social, per la qual es va fer pública la convocatòria de subvencions a consells locals de joventut i associacions juvenils d'àmbit local, per a l'any 2000, en matèria de voluntariat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9527


Data del document
:   14-11-2000

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * jove
    * administració local
    * voluntariat social
    * associació

ORDRE de 14 de novembre de 2000, de la Conselleria de Benestar Social, per la qual es modifica l'apartat 1 de la base sisena de l'Ordre de 14 d'agost de 2000 (DOGV núm. 3.823, de 28.08.2000), de la Conselleria de Benestar Social, per la qual es va fer pública la convocatòria de subvencions a consells locals de joventut i associacions juvenils d'àmbit local, per a l'any 2000, en matèria de voluntariat. [2000/A9527]
  
Per l'Ordre de 14 d'agost de 2000 (DOGV núm. 3.823, de 28.08.2000), de la Conselleria de Benestar Social, es va fer pública la convocatòria de subvencions a consells locals de joventut i associacions juvenils d'àmbit local, per a l'any 2000, en matèria de voluntariat.
  
Vist que, per la Resolució de la Conselleria de Benestar Social de 25 d'octubre de 2000, s'ha incrementat la dotació pressupostària de la línia de subvenció que finança l'ordre de referència, i davant de la impossibilitat que les entitats beneficiàries presenten la documentació justificativa dins del termini inicialment previst en les bases, es considera convenient modificar-lo.
  
Per això, i fent ús de les competències que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Modificar el primer paràgraf del punt 1 de la base sisena de l'Ordre de la Conselleria de Benestar Social de 14 d'agost de 2000 (DOGV núm. 3.823 de 28.08.2000), que queda redactat de la manera següent:
  
«1. Les entitats beneficiàries hauran de presentar, en el termini de 10 dies comptadors a partir de la notificació de la resolució de concessió de la subvenció, els documents següents:»
  
DISPOSICIONS FINALS
  
Primera
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana, d'acord amb el que estableix la Llei 29/1998, Reguladora de la Jurisdicció Contenciosa Administrativa.
  
Potestativament, es podrà interposar un recurs de reposició, davant de la Conselleria de Benestar Social, en el termini d'un mes comptador a partir de l'endemà de la publicació d'aquesta ordre, segons el que disposa la Llei 30/1992, de Règim Jurídic de les Administracions Públiques i del Procediment Administratiu Comú.
  
València, 14 de novembre de 2000
  
El conseller de Benestar Social,
  
RAFAEL BLASCO CASTANY